Hrvatski sabor
20040323

Hvala lijepo gospođo potpredsjednice. Gospođe i gospodo zastupnici dozvolite mi vrlo kratko. Vi znate da je Zakonom o hrani predviđeno osnivanje agencije za hranu i u Zakonu o hrani predviđeno je da sjedište agencije za hranu bude u Zagrebu. Budući da agencija još nije ustrojena, a imajući u vidu činjenicu da je nužno razvoj tijela i ustanova Republike Hrvatske formirati u drugim regionalnim centrima, predlažemo da se sjedište agencije za hranu bude u Osijeku. Osijek, odnosno šira regija ima dugu tradiciju u proizvodnji hrane te znanstveni i stručni potencijal potreban za buduću djelatnost agencije. Ovime se Osijeku daje opravdani značaj kao regionalnom centru područja prepoznatljivog po poljoprivredi i prehrambenoj industriji. Iz tih razloga evo Vlada predlaže da se ovim Zakonom o izmjenama Zakona o hrani koji ima samo dva članka, promijeni sjedište agencije za hranu iz Zagreba u Osijek. Hvala lijepo.